Sense emblemes nacionals: El govern presenta el cartell de la Diada d'enguany - Connectats24h\nEl govern presenta el cartell de la Diada d’enguany i detalla els actes institucionals de l’11 de setembre, que se centrarà en la figura de Pau Casals.\nL’executiu ha presentat el cartell institucional de la Generalitat, dedicat a Pau Casals amb motiu del 50è aniversari del seu discurs a l’ONU. Diferenciant-se clarament dels cartells anteriors i sent altre cop fidel al biaix ideològic que va voler demostrar en la seva investidura feminitzant el cant de “Els Segadors”, el govern de Pere Aragonès ha tornat a sorprendre abandonant qualsevol emblema nacional en la presentació del cartell oficial de la Diada 2021.\nSeguint la línia de partit i l’estratègia de la Via Amplia que els ha portat a la presidència la portaveu del govern ha anunciat que “La diada d’enguany serà una jornada d’autoafirmació, d’una Catalunya plural i diversa. Són temps de treballar conjuntament per un país on tot sigui possible”\nEl cartell de la Diada 2021, dedicat a Pau Casals Foto: Govern\nPel que fa als actes institucionals que es duran a terme per commemorar dita data, divendres a la nit, serà el moment del discurs institucional d’Aragonès amb motiu de la Diada, des del recinte modernista de l’Hospital de Sant Pau. El dissabte 11, hi haurà l’ofrena floral al monument de Rafael Casanovas i a la tarda “diversos membres del Govern” assistiran a la manifestació de l’ANC. Plaja ha detallat que Aragonès hi serà, i també “la majoria dels consellers”.\nL’acte institucional de l’11 de setembre es farà a les quatre columnes de Puig i Cadafalch i tindrà com a eix vertebrador els drets humans i la pau. També s’obriran edificis públics de la Generalitat a la ciutadania i bona part dels museus seran gratuïts.


Emergències by Júlia Riera - issuu\nCom podem prevenir les emergències? • Conèixer la ubicació dels mitjans d’extinció que tenim a prop i els recorreguts d’evacuació des del nostre lloc de treball fins a l’exterior. • Mantenir accessibles : extintors, polsadors i senyalització.\n• No obstruir portes ni recorreguts de sortida.\n... I en cas d’Evacuació ? • Si s’activa l’alarma d’emergència caldrà evacuar tot l’edifici i seguir les instruccions de l’equip d’evacuació. • Comprovar si les vies de sortida estan lliures i seguir la\nsenyalització fins la sortida evitant aglomeracions. • Acompanyar les visites fins a l’exterior. • Prioritzar l’evacuació horitzontal abans que la vertical especialment en persones amb mobilitat reduïda.\n• NO utilitzar l’ascensor en cas d'incendi. • Vetllar que no queda cap persona i en cas d'incendi tancar portes i finestres.\nÚS DE L’EXTINTOR D’INCENDIS PORTÀTIL\nAgafar l’extintor i aixecar-lo a l’alçada de la cintura\nTreure el precinte de seguretat, estirant de l’anella cap a fora\nPressionar la palanca de la vàlvula de descàrrega mentre la mà dreta controla difusor de la mànega\nDirigir el raig a la base de les flames en forma de zig-zag.\nLes actuacions en cas d'emergència


Apartament Biskupin Breslau Polònia - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Breslau, no busqui més enllà de Apartament Biskupin. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartament Biskupin, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, habitació familiar, ascensor.\nL'ambient de Apartament Biskupin es reflexa en cada habitació. calefacció, aparell de televisió LCD/pantalla de plasma, nevera, forn microones, assecador de cabell són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Breslau, el Apartament Biskupin és el lloc perfecte per una estimulant i emocionant escapada.


05.01.2019 | 01:47\nMarejats per culpa de l'INSS\nEl dia 31 de desembre, amb només cinc dies de vida la nostra filla, anem tots quatre membres de la família a l'oficina de l'INSS del carrer Sta. Eugènia. Arribem a les 8.45. Cap cartell que indiqui que aquell dia l'oficina romandrà tancada, tal com va ser... encara sort que el calendari de festius de l'Estat el marca com a laborable! Dia 2 de gener, primer missatge que se'm dona: ha de demanar cita prèvia. Tenint en compte que no saps quin dia naixerà la teva filla, com puc demanar cita prèvia i a més a més quan per plana web no et donen hora fins al dia 30 de gener. Davant la meva cara de començar a tenir la mosca rere l'orella em passen amb una noia que m'explica com utilitzar el sistema «clave permanente», i em diu que des de casa i amb poca estona podré fer molts tràmits, incloent el registre de la nena i els permisos de paternitat i maternitat. A casa ens hi passem 2 hores i ni jo ni la meva dona aconseguim registrar-nos, cap dels dos. Dia 3, ens tornem a presentar a l'oficina i ens torna a atendre aquesta noia, que el primer que ens demana és que li parlem en castellà perquè no entén el català! Després de diverses temptatives més, seguim sense poder registrar-nos i fer els permisos online, i evidentment presencialment no perquè seria massa feina! Això és l'autèntica burocràcia d'aquest país!\nRamon Roca Viñals Girona\nQuan els ciutadans tenim ocasió de conèixer de primera mà l'actitud soferta i exemplar d'un determinat col·lectiu de professionals del sector públic, la nostra obligació no sols és de publicitar-ho sinó de posar-ho en valor.\nM'estic referint, concretament, al personal facultatiu de l'Hospital Trueta de Girona. Durant els nou dies ingressat, he pogut constatar l'alt grau d'eficàcia i de zel mostrat per tot l'equip mèdic d'Urologia i per les diverses assistències d'Infermeria, auxiliars i zeladors. Sabudes i vistes les circumstàncies en què es troben immersos, l'actitud i l'escalf que presten als pacients mereixen aquest públic reconeixement.\nVull deixar constància, per tots ells, del meu sentiment de suport i gratitud.\nEn record a Pepe Guerrero Romero\nAssociació de Veïns i Jubilats La Unió de Pont Major girona\nGran col·laborador i molt proper als problemes amb els quals havia de tractar, el recordem com a veí de Pont Major i lamentem profundament la seva pèrdua.\nQuè en podem dir, d'en Pepe? Com a associació de Jubilats vam estar constantment en contacte amb ell, i sempre ens va atendre amablement per resoldre qualsevol problema que fos competència del seu càrrec. Mai vam tenir un no en resposta a les nostres peticions, tot el contrari: sempre va procurar aportar solucions positives. Per aquestes raons ens ha dolgut tant la notícia de la seva defunció, que desgraciadament es preveia. Ens deixa un gran amic, el nostre amic Pepe.\n«La noche buena vino / Y la noche buena se va / Pepe Guerrero se ha ido / Para no volver nunca más.»\nTot el nostre suport i condolença als seus familiars i amics per una pèrdua tan sensible.\n«La nostra fortalesa i constància, la nostra voluntat de viure i conviure, és universal. Som fruit de moltes derrotes, però som llavor de totes les victòries». Són paraules d'Oriol Junqueras.\nL'any 1842, el general Baldomero Espartero, regent d'Espanya, ordenava el bombardeig indiscriminat de Barcelona. Tot seguit va pronunciar una frase que ha quedat per a la història: «Pel bé d'Espanya, cal bombardejar Barcelona un cop cada cinquanta anys». No va ser el primer bombardeig ni tampoc el darrer. Avui dia, de manera sibil·lina, encara que barroera, continuen amb la usurpació i esborrament de la història i cultura catalanes. En un programa radiofònic , un oient ha fet una troballa que ha compartit. En una sèrie de Netflix, Knightfall, ambientada en l'edat mitjana, en la versió doblada al castellà apareixen les expressions «príncipe Luis de Aragón» i «Reina de Aragón». Però, ves per on, resulta que a la versió original anglesa diu: «príncep Lluís de Catalunya» i «Reina de Catalunya». La versió doblada en italià respecta el diàleg original.\nLa nació catalana és molt anterior a la creació artificial de l'estat espanyol, i a pesar de ser un país envaït, represaliat i espoliat, continua essent el far que il·lumina la negra foscor espanyola.


Extraescolars 2020-21 – AMPA ICH\nPàgina inicial/AMPA/Extraescolars 2020-21\nBona tarda, després d’haver-nos reunit amb la Direcció de l’escola, per a valorar les mesures de seguretat i protocols d’actuació, s’ha decidit no iniciar cap activitat extraescolar al setembre, a excepció de l’activitat d’anglès que es realitzarà online com ja els vam indicar per mail. Una vegada s’iniciï el curs, s’anirà valorant iniciar extraescolars al 2n trimestre, depenent de l’evolució de la situació.\nEstem estudiant realitzar algun tipus d’activitat de forma on-line, els informarem quan sapiguem més.\nD’altra banda, lamentem comunicar-los que aquesta situació tampoc ens permet oferir-los el servei de biblioteca de 17h a 19h com es feia fins ara.\nEls recordem que poden contactar amb nosaltres per qualsevol dubte mitjançant el nostre correu electrònic info@ampaich.org


Rufus Wainwright | olordemandarina\n6 Juliol, 2017 ~ Lita\n< Previous Netejo les fulles seques dels geranis\nNext > I ningú ho sap, només jo.\n4 pensaments sobre “Rufus Wainwright”\n6 Juliol, 2017 a les 8:15 am\nNo he trigat gens a escoltar aquesta cançó del Rufus Wainwright. En una escala de satisfacció d’un a deu li dono un set; la escoltaré més vegades. Però el que realment m’ha agradat és el dibuix. Que fantàstic seria que publiquessis més sovint els teus dibuixos.\nApali, a passar un molt bon dia Lita.\n11 Juliol, 2017 a les 7:43 pm\nGràcies Manel, em fa molt feliç que t’agradi el que dibuixo.\n6 Juliol, 2017 a les 4:03 pm\nSé que vau disfrutar molt en el concert d”en Rufus. Tu ja m’ho vas dir que tot plegat va ser com “un senyal” a l’hora de comprar l’entrada.\nCelebro doncs que aquell ‘senyal” segueixi guiant-te el camí, encara que només sigui el d’arribar a la feina.\n11 Juliol, 2017 a les 7:44 pm\nHola Gemma, Sí, m’acompanyen les seves cançons. gràcies guapa.


Col·lecció d'artistes contemporanis catalans - Fundació Vila Casas Pag. 74\nVinculada des de la seva infantesa al sector farmacèutic, Jeanne Susplugas reflexiona al voltant dels fàrmacs, drogues dels nostres temps actuals. Testimoni de la nostra societat hipocondríaca, evoca en les seves imatges la quotidianitat regida per les dosificacions, els tractaments i els suplements alimentaris, món submergit en les addiccions i afamat de substàncies i sensacions fugisseres. Obres que juguen entre l’ambigüitat i ambivalència dels fàrmacs i les drogues.\nConsiderat un dels artistes més rellevants del segle XX. Membre del moviment d’avantguarda Dau al Set, l’obra d’Antoni Tàpies evoluciona cap a l’informalisme que atorga especial atenció a la matèria. Compromès políticament contra la dictadura, durant la dècada dels seixanta i principis dels setanta el seu treball se centra en el món dels objectes, propi de l’art povera. A finals de la dècada dels vuitanta i principis dels noranta la seva obra mostra una clara influència de la filosofia oriental, tant pel que fa a la relació home-naturalesa, com per la negació del dualisme en la nostra societat.\nLa seves representacions pictòriques són diàlegs entre matèria i essència. Dins d’un univers geomètric s’hi oculten figures de composicions ambigües, reflex d’un estat de transició; les formes geomètriques semblen estar enmig d’un procés de formació-dissolució, moviment que avança i retrocedeix, inquietud que lluita contra l’estat d’una aparent quietud. Voluntat d’exploració pictòrica a través del color i de l’espai, sacseig cibernètic de tonalitats vermelloses que es fusionen amb un cromatisme místic, en què significant i significat es recreen reiterativament.\nEl pintor Ramon Tassies va iniciar-se amb Antoni Boleda a l’Escola d’arts Ondara i més tard va estudiar Belles Arts a Barcelona. La seva línia expressiva s’apropa a l’Equipo crónica, Antonio Saura, Carmen Calvo, Eduardo Arroyo, José María Iturralde, Luis Gordillo, Miquel Barceló o Oscar Domínguez. Amb un estudi exhaustiu de les tonalitats del color que amalgama amb la grafia, crea un estil molt propi i inconfusible. Va rebre l’any 2005 el primer Premi Nacional de Pintura Joan Ramon Mas Oliver.\nSabadell, Barcelona, 1945\nPintor i gravador que des de l’any 1973 s’estableix a París. La seva obra desenvolupa un realisme fotogràfic de connotacions surrealistes que concedeix gran protagonisme a la llum, la qual es plasma en espais amplis i buits o quasi buits de forma enlluernadora. Aquest tipus d’il•luminació denota certs paral•lelismes amb l’estètica romàntica.\nEscultures que dialoguen amb altres èpoques i cultures arcaiques. Ens fa partícips de seductores cadenes de relacions i interaccions, entre la presència i l’absència, el passat i el futur, i recupera l’ús i la forma de la memòria personal i històrica. Tradició i realitat artística coexisteixen, entreteixint múltiples reciclatges i suggeridores analogies. Estructures simples de flexibilitat compacta i austera contenidores de simbolisme al•lusiu com a resultat d’una intensa investigació formal, material i conceptual.\nGirona, 1918 - 2001\nBaviera-Barcelona, 1964 - 2005


Av�s legal general - Altres - Ajuntament de Gironella\nTRADUCTOResp eng fraPortada Altres Av�s legal generalAv�s legal general Informació general\nEl nom del domini www.gironella.cat, està enregistrat a favor de Ajuntament de Gironella, amb CIF J63187330 i domicili social en Pla�a de la Vila, 13, 08680-Gironella (Barcelona). Telèfon de contacte 938 250 033 i adreça de correu electrònic gironelladiba.cat.\nAmb aquestes Condicions d'ús, Ajuntament de Gironella, regula l'accés a aquesta pàgina web, i la posada a disposició de la informació que hi ha, per part dels seus clients i altres usuaris de la xarxa.\nL'ús del lloc web i de la informació que inclou, en principi, és de caràcter gratuït, sense perjudici que aquesta circumstància pugui variar, amb la qual cosa Ajuntament de Gironella, es compromet a publicar les noves condicions d'ús a la web en el temps més reduït possible.\nL'usuari s'obliga a no utilitzar el lloc web ni la informació que s'hi ofereix per fer activitats contràries a les lleis, la moral, l'ordre públic i, en general, a fer un ús conforme a aquestes condicions d'ús. Tant l'accés com la informació són responsabilitat exclusiva de qui els fa, sense que es pugui responsabilitzar Ajuntament de Gironella, dels danys o perjudicis que es puguin derivar d'aquest accés o ús de la informació alienes a la seva voluntat.\nAjuntament de Gironella, no és responsable dels errors en accedir al lloc web o en els seus continguts i hi posarà la diligència més gran possible per tal que aquests errors no es produeixin.Ajuntament de Gironella es reserva el dret de suspendre temporalment, i sense necessitat d'avís previ, l'accessibilitat a les seves pàgines web, per l'eventual necessitat de fer operacions de manteniment, reparació, actualització o millora.\nTots els continguts del lloc web (incloent-hi, sense caràcter limitatiu, bases de dades, imatges, dibuixos, gràfics, arxius de text, àudio, vídeo i programari) són propietat d'Ajuntament de Gironella, i estan protegits per les normes nacionals o internacionals de propietat intel·lectual i industrial.Les marques, rètols, signes distintius o logotips d'Ajuntament de Gironella, que apareixen a la pàgina web són titularitat d'Ajuntament de Gironella. Aquests criteris també fan referència al nom de domini www.gironella.catTots els textos, dibuixos gràfics, vídeos o suports d'àudio, propietat d'Ajuntament de Gironella, no podran ser objecte d'ulterior modificació, còpia, alteració, reproducció, adaptació o traducció per part de l'usuari o de tercers sense l'autorització expressa d'Ajuntament de Gironella, tret que s'indiqui el contrari.L'ús no autoritzat de la informació inclosa en aquest lloc web i la lesió dels drets de propietat intel·lectual o industrial donaran lloc a les responsabilitats legalment establertes.\nL'establiment de qualsevol hiperenllaç des d'una pagina web aliena a qualsevol de les pàgines del lloc web d'Ajuntament de Gironella, estarà sotmès a les condicions següents:\nAquesta política de protecció de dades regula l'accés i l'ús del servei del lloc web www.gironella.cat i la resta de llocs web que Ajuntament de Gironella, posa a disposició dels usuaris d'internet interessats en els seus serveis i continguts.De conformitat amb el que estableix la Llei orgànica 15/1999, de 13 de desembre, de protecció de dades de caràcter personal (LOPD), Ajuntament de Gironella, titular del lloc web, informa l'usuari d'aquest lloc de l'existència d'un fitxer automatitzat de dades de caràcter personal creat per Ajuntament de Gironella i sota la seva responsabilitat.\nEls camps obligatoris, normalment marcats amb un asterisc (*) en els formularis que ha d'emplenar l'usuari són estrictament necessaris per atendre la vostra petició; la inclusió de dades en els camps restants és voluntària.L'usuari garanteix que les dades personals facilitades a Ajuntament de Gironella, són veraces i es fa responsable de comunicar-li qualsevol modificació.\nAjuntament de Gironella, podrà posar a la disposició dels usuaris que prèviament ho hagin autoritzat a través del formulari de subscripció habilitat a aquest efecte el servei d'enviament d'un butlletí, en el qual s'inclouen les notícies, novetats i informació més rellevants del lloc web. A més, l'usuari podrà donar-se de baixa o modificar les dades de subscripció a l'esmentat butlletí a través del formulari interactiu inclòs en el lloc web.D'altra banda, Ajuntament de Gironella, informa que remetrà comunicacions comercials per mitjans electrònics amb informació sobre altres productes, serveis i esdeveniments que puguin ser d'interès per als usuaris del lloc web quan així ho sol·licitin expressament. L'usuari podrà revocar aquest consentiment en qualsevol moment.\nAjuntament de Gironella, manté els nivells de seguretat de protecció de dades personals conforme al Reial decret 994/1999, d'11 de juny, relatiu a les mesures de seguretat dels fitxers automatitzats que incloguin dades de caràcter personal, i ha establert tots els mitjans tècnics al seu abast per evitar la pèrdua, mal ús, alteració, accés no autoritzat i robatori de les dades que l'usuari faciliti a través del lloc web, sense perjudici d'informar-lo que les mesures de seguretat a internet no són inexpugnables.Ajuntament de Gironella, es compromet a complir amb el deure secret i la confidencialitat respecte de les dades personals incloses en el fitxer automatitzat d'acord amb la legislació aplicable i a conferir-los un tractament segur en les cessions i transferències internacionals de dades que, si escau, es puguin produir.\nAjuntament de Gironella, no utilitza tècniques de "spamming" i únicament tractarà les dades que l'usuari transmeti a través dels formularis electrònics habilitats en aquest lloc web o missatges de correu electrònic.El tractament de les dades de caràcter personal i l'enviament de comunicacions comercials fetes per mitjans electrònics són conformes a la Llei orgànica 15/1999, de 13 de desembre, de protecció de dades de caràcter personal (BOE de 14 de desembre de 1999) i a la Llei 34/2002, d'11 de juliol, de serveis de la societat d'informació i de comerç electrònic (BOE de 12 de juliol de 2002).\nL'usuari té dret a accedir a aquesta informació, rectificar-la, si les dades són errònies, i donar-se de baixa dels serveis d'Ajuntament de Gironella.Aquests drets es poden fer efectius amb la mateixa configuració de la pàgina web. En cas de problemes per a l'execució efectiva en línia i per a qualsevol tipus de dubte o controvèrsia respecte a la nostra política de privadesa de dades us podreu adreçar directament a: gironelladiba.cat o be a l'adreça postal:Pla�a de la Vila, 13, 08680-Gironella (Barcelona).\nLes condicions d'ús d'aquest lloc web tenen caràcter indefinit. Ajuntament de Gironella, en tot cas, es reserva el dret unilateral de modificar les condicions d'accés, i els continguts que s'hi inclouen, o les condicions d'ús del seu servei d'allotjament gratuït d'articles, incloses en aquest document.\nAjuntament de Gironella és titular de tots els drets de propietat intel·lectual sobre el disseny i continguts de la pàgina web www.gironella.cat.L'empresa Ajuntament de Gironella és titular dels drets de propietat industrial referits als seus productes i serveis i específicament els relatius a les marques registrades.


Millorar l'anglès mentre vas en tren - Regió7 :: El Diari de la Catalunya Central\nMillorar l'anglès mentre vas en tren\nFGC ofereix als usuaris sessions de conversa a les línies de Manresa-Barcelona i Igualada-Barcelona\nacn | manresa 26.09.2015 | 07:53\nUn dels trens de Ferrocarrils. Arxiu/Enric Badia\nFerrocarrils de la Generalitat de Catalunya instaurarà un sistema educatiu a través del qual permetrà practicar la conversa en anglès durant els trajectes. FGC posarà en pràctica una prova pilot d'aquest servei a les línies R6 Barcelona-Igualada i R5 Barcelona-Manresa de la línia Llobregat-Anoia. Es tracta de les dues línies d'FGC on el temps de viatge és superior. Les classes s'impartiran en quatre trens al dia, de dilluns a divendres, dos al matí i dos a la tarda. A l'R5 serà al trajecte de les 06.59 h (Manresa-Barcelona) i al de les 19.56 h (Barcelona-Manresa). A l'R6 serà al trajecte de les 07.00h (Igualada-Barcelona) i al de les 18.13h (Barcelona-Igualada).\nFGC ha previst que els grups estiguin formats per un màxim de 16 persones. Els usuaris podran practicar la conversa en anglès amb el professor nadiu i la resta de viatgers inscrits al curs, que es podran incorporar a la classe pujant a qualsevol de les estacions del recorregut escollit.\nLes persones interessades en participar en la prova pilot gratuïta cal que visitin el web www.fgc.cat i omplin un formulari amb les dades de contacte, el nivell d'anglès i l'elecció de línia i hora en què es realitzarà el curs. Amb aquesta informació, Ferrocarrils organitzarà els diferents grups. Si l'experiència és positiva, es mantindrà i s'implantarà de forma definitiva.


El Sant Andreu i el Terrassa cauen eliminats del 'play-off' d'ascens a Segona B\nEl Castelló guanya els quadribarrats amb un penal polèmic que ha suposat l'expulsió de Carroza\n1 min. Barcelona 10/06/2018 21:08\n651x366 El Sant Andreu cau eliminat del 'play-off' d'ascens a Segona B / UE SANT ANDREU El Sant Andreu cau eliminat del 'play-off' d'ascens a Segona B / UE SANT ANDREU\nEl Sant Andreu i el Terrassa jugaran una temporada més a la Tercera Divisió del futbol estatal després de caure eliminats al 'play-off' d'ascens a la Segona Divisió B. El conjunt quadribarrat no ha pogut rematar la sèrie a doble partit (1-1) contra el Castelló després del 0-0 de l'anada. Una acció polèmica abans d'arribar al descans ha decidit l'enfrontament al Narcís Sala. L'àrbitre ha xiulat penal i expulsió de Carroza en una falta polèmica a la frontal de l'àrea local.\nAmb un home menys, el Sant Andreu ha intentat l'èpica per seguir viu en la lligueta d'ascens. Un gol d'Óscar en el tram final ha alimentat el seu somni. El marcador, però, no s'ha mogut més i el Castelló ha aconseguit la classificació.\nEl Terrassa tampoc ha tingut sort. Els vermells han vist com el Compostel·la ha capgirat el 2-0 del xoc d'anada. Els gallecs han pogut empatar el resultat global abans de la pausa del descans (2-0). A la represa, instants després del xiulet del col·legiat, el Compostel·la ha fet el tercer i definitiu gol que ha tancat l'eliminatòria.


Álvarez de Toledo situa el PSOE “fora del bloc constitucional”\nCasado replica a Batet que la Carta Magna no s’imposa i que la llei es compleix\nLa cap de llista del PP per Barcelona al Congrés, Cayetana Álvarez de Toledo, va afirmar ahir, exhibint un exemplar de la Constitució espanyola, que el PSOE s’ha col·locat “ja definitivament fora del bloc constitucional”. En un acte de campanya a Castelldefels, va arremetre contra el PSOE i el PSC i va presentar el seu partit com el defensor de la Carta Magna.\nVa justificar la seua tesi en el fet que “el PSOE s’ha anat atansant cada vegada més a les posicions de Podem, dels nacionalistes, dels separatistes i dels exfiloterroristes”, “el millor de cada casa, els que vénen a destrossar la nostra ordenació constitucional de pau i llibertat”, va afegir. Va denunciar que la candidata del PSC a les generals, Meritxell Batet, és partidària de “no imposar” la Constitució als dos milions de catalans que se senten independentistes.\nMentrestant, a Alacant, el líder del PP i candidat a la Moncloa, Pablo Casado, va assenyalar que el president del Govern espanyol, Pedro Sánchez, porta tota la legislatura “en mode avió”, amb referència al Falcon oficial, i que “li importen un rave Espanya” i les necessitats de la gent”. També es va referir a les declaracions de Batet i va dir: “Com que no es pot imposar la Constitució? La llei no s’imposa, es compleix.”\nArrimadas adverteix a Alacant del “contagi català”\nLa portaveu de l’executiva de Ciutadans i cap de llista per Barcelona a les eleccions generals, Inés Arrimadas, i el candidat a la Presidència de la Generalitat Valenciana, Toni Cantó, van instar ahir els valencians a votar el partit taronja en els dos comicis per evitar que la seua comunitat pateixi el “contagi” del nacionalisme català. Arrimadas va assenyalar que el PP i el PSOE “han anat cedint” durant dècades davant dels partits nacionalistes, entregant-los “més competències i més poder”. “Els catalans constitucionalistes ens hem sentit abandonats, desemparats i desesperats davant dels governs nacionalistes”, va dir. Va assenyalar que encara hi ha llocs, com Vic, Amer o Torroella, “on no hi ha llibertat” per poder expressar idees diferents a les de l’independentisme. A continuació, va advertir als valencians: “No us penseu que és una realitat que no us incumbeix”, perquè “el nacionalisme s’encomana més que la grip”. Segons Arrimadas, hi ha un “efecte contagi” des de Catalunya cap al País Valencià, les Balears, el País Basc, Navarra i Galícia.


El corall, més que or vermell | Emporion\nMedi Ambientnúm 139 -juliol- 2018\nper Albert Llausàs i Pascual\t el juny 25, 2018\nEl mes passat, moltes entitats socials del país van organitzar en diferents punts del nostre litoral actes, com ara nedades populars, per reivindicar la protecció de la vida marina. El detonant de les accions va ser l’anunci, per part del Govern Espanyol, de concessió d’una dotzena de llicències per a l’extracció de corall vermell en una extensa franja entre Arenys de Mar i Begur.\nEl que comercialment es coneix com a corall és l’esquelet, de color vermell intens, que formen els individus de l’espècie animal corallium rubrum. En altres temps abundant als substrats rocosos de la Mediterrània occidental i central. Les colònies d’aquesta espècie experimentaren una notable regressió al llarg del segle passat, sobretot a causa de la intensificació de l’activitat extractiva i de l’agressivitat dels mètodes usats per dur-la a terme. A partir de la dècada de 1980, alguns governs van designar àrees de protecció natural on l’explotació del corall va quedar prohibida. A la majoria d’aquestes reserves, com ara al golf de Lleó francès o a les costes de Còrsega, les poblacions es van anar recuperant, molt a poc a poc, perquè el creixement del corall és d’uns pocs centímetres per dècada. En altres espais protegits, com ara les illes Medes, la freqüentació de visitants és tan gran que les colònies en prou feines es poden desenvolupar. A la gran majoria d’espais litorals l’extracció de corall s’ha anat regulant, però no eliminant. El resultat és que, segons indiquen diversos treballs de seguiment científic i organitzacions internacionals de protecció de la natura, pràcticament el 90 % de les colònies presenten condicions de degradació evidents, i tan sols un 4 % presenta un bon estat de conservació.\nEspanya és un dels països que regula, però permet, l’extracció de corall. A les aigües sobre les quals té jurisdicció en regula directament l’activitat, mentre que a les aigües interiors la regulació correspon a cadascuna de les comunitats. Així, a la zona d’aquest tipus que hi ha delimitada entre Begur i el cap de Creus, la Generalitat de Catalunya va imposar-hi l’any passat una moratòria d’extracció de 10 anys, per donar temps a les colònies per recuperar-se. El pas del Govern Espanyol d’obrir ara el sud de Begur a l’explotació trenca una estratègia de protecció completa al litoral català i obre vies per al manteniment del mercat negre.\nQuan grups polítics i mitjans de comunicació es fan ressò d’aquest conflicte cometen, des del meu punt de vista, dos errors. El primer d’ells és fer una lectura política d’aquests esdeveniments i les tensions entre els governs català i espanyol. Quan el que està en joc és la supervivència d’una espècie clau per al funcionament dels ecosistemes litorals no sembla que introduir-hi el conflicte polític com a variable sigui el més productiu. En segon lloc, la majoria de veus incorporen al seu relat la visió del corall vermell com un “recurs natural”, sovint batejant-lo com a “or vermell”. Evidentment, or i corall difereixen en molts aspectes. El més decisiu potser sigui que l’or té un ús pràctic (gairebé tots els productes d’electrònica n’utilitzen en els seus components en petites quantitats), mentre que el corall només compleix una funció estètica, i per tant, banal i prescindible. A un nivell més profund, la catalogació que fan d’un ésser viu com un “recurs natural” és perversa. Aquesta etiqueta el converteix en un mer objecte, en una mercaderia de la qual les nostres societats poden disposar lliurement. Nega al corall entitat pròpia i reconeixement com a peça fonamental de la salut dels nostres ecosistemes. Indica una predisposició a sacrificar una part del medi natural amb l’únic objectiu de convertir-lo en una joia o peça d’exhibició.\nDavant aquestes concepcions explotadores del medi natural és desitjable contraposar-hi una visió del corall com a patrimoni natural comú. Cal comprendre que, com a patrimoni, el corall no és un recurs que està llest per a ser explotat, sinó que és una herència que hem rebut de generacions anteriors i que, amb tot l’ecosistema que sustenta, és un llegat que val la pena cuidar per deixar a les generacions que venen. L’explotació de la vida marina no és el nostre dret, sinó que la seva conservació és la nostra responsabilitat. Ni tan sols és cert que renunciar a l’extracció del corall sigui equivalent a perdre rendes. El poder d’atracció i activitat de busseig que generaria la contemplació de colònies de corall com les que es trobaven comunament durant les primeres immersions del segle passat de ben segur que superaria, en escreix, el que en poden treure una dotzena de submarinistes professionals amb la seva sobreexplotació. El corall té molt més valor viu i dins l’aigua, que mort i convertit en joc de collaret i arracades.\nA diferència del que passaria si el corall fos realment un “or vermell”, per a aquest patrimoni viu encara hi ha esperança. D’una banda, perquè de la mateixa manera que s’han posat normes per maximitzar la seva explotació, també se’n poden posar per garantir la seva conservació. Veurem si el recent canvi al govern central facilita aquesta correcció. D’altra banda perquè, a diferència de l’or, el corall creix i es reprodueix de manera natural. L’únic que necessita és temps, i per tant novament és a les nostres mans concedir-li aquest requisit.


El molí fa girar les seves aspes (Chamisso) (The LiederNet Archive: Texts and Translations to Lieder, mélodies, canzoni, and other classical vocal music)\nEl molí fa girar les seves aspes\nEl molí fa girar les seves aspes,\nla empesta hi remoreja,\ni, sota el til·ler al tossal,\nla molinera plora.\nQue remoregi i bramuli la tempesta,\nhe confiat en el vent;\nhe confiat en promeses –\nvaig ser un infant estult.\nEl vent encara no m’ha mentit,\nel vent m’ha estat fidel;\ni ara empobrida i enganyada estic –\nles promeses eren només baleigs.\nOn és el que les va jurar?\nEl vent tan sols recull els planys;\nell s’ha perdut pels camins –\ni el vent no el pot trobar.\nTranslation of title "Die Müllerin" = "La molinera"


La CE pot multar el canal Segarra-Garrigues per no respectar la ZEPA\nLa Comissió Europea estudia reobrir l'expedient i sancionar Espanya per la inauguració del canal Segarra-Garrigues. Li exigeix que s'apliquin les mesures necessàries per reduir l'impacte ambiental d'aquesta infraestructura i que es concretin les zones de protecció especial per a les aus, que ara Europa considera insuficients.\n09/07/2009 - 10.58 Actualitzat 09/07/2009 - 19.56\nEls regants s'oposen a ampliar les ZEPA. (Foto: ACN)\nLa inauguració del canal Segarra-Garrigues no ha agradat a Brussel·les i ha agafat completament per sorpresa la Comissió Europea, que considera que l'obra encara no compleix els requisits fixats per a la protecció de les aus.\nSi no es corregeix ràpidament la situació Brussel·les tornarà a portar el cas als tribunals. Així ho ha advertit la portaveu de Medi Ambient, Barbara: "Si no obtenim una resposta satisfactòria de les autoritats espanyoles seguirem el que marca la llei, que vol dir tornar al tribunal. I això pot comportar una multa substancial si el tribunal ens dóna la raó."\nLa CE reclama un estudi de l'impacte ambiental i més mesures per minimitzar els efectes de l'obra. Asseguren que han estat en contacte amb les autoritats espanyoles i que de moment la resposta és "decebedora".\nLa Unió Euroea no ha acceptat l'última proposta de ZEPA, zones de protecció especial per a les aus, que retalla la zona regable del canal en 40.000 hectàrees, segons ha confirmat la delegació que hi ha a Barcelona de la Unió Europea. Segons han explicat, aquesta negativa ja l'han comunicada oficialment a Madrid. Una notificació que tant el Ministeri d'Agricultura com la Generalitat asseguren no haver rebut.\nSegons aquestes mateixes fonts, "Espanya s'aproxima perillosament" a la segona remissió del cas al Tribunal de Justícia Europeu, i han assenyalat que les autoritats espanyoles i catalanes estan creant "una situació de fets consumats" que impedirien l'execució de les dues sentències sobre les ZEPA que hi ha al llarg del canal.\nI és que les obres del Segarra-Garrigues continuen avançant i moltes de les basses que han de distribuir l'aigua ja estan acabades, com la d'Alcanó, que regarà 3.500 hectàrees. Pels regants, el nou posicionament de la Unió Europea representa un altre entrebanc per al futur del canal.


El sènior femení A demostra la seva solidesa amb una victòria cabdal contra el CB Igualada (55-49) -\nHome / Notícies / Equips / Femenins / El sènior femení A demostra la seva solidesa amb una victòria cabdal contra el CB Igualada (55-49)\nEl sènior femení A demostra la seva solidesa amb una victòria cabdal contra el CB Igualada (55-49)\nUpdated: març 10, 2018\nEn un horari gens habitual pels partits a casa del sènior femení A (divendres, 20.30 h), el TGN Bàsquet ha sumat un triomf que val el seu pes en or quan encara estem, però, en la segona jornada de la segona fase. L’equip que dirigeix Albert del Rey ha sumat dues victòries en els dos partits disputats i ja registra 8 victòries i només 2 derrotes, i seguirà una setmana més com a segon classificat (els tres primers aconsegueixen la permanència directa, sense haver de jugar promoció de descens).\nEl CB Igualada era un rival perillós, que arribava al Sagrat Cor tercer classificat després d’haver vençut en la primera jornada al CN Terrassa i que es trobava a dos triomfs del conjunt lila. Ara les igualadines estan a tres victòries de diferència i demà dissabte el quart i cinquè classificats (Roser i JET) juguen entre ells i ambdós estan ara a tres victòries (i un partit menys) del TGN Bàsquet. La jornada, per tant, serà rodona per a les tarragonines.\nEl matx ha estat una demostració de solvència del TGN Bàsquet com feia temps que no es veia. En un matx exigent i contra un adversari amb molts recursos, el sènior femení A lila ha fet un partit molt complet liderat per una Laura Pascual superba. El partit de la base ha estat gairebé perfecte: 25 punts, 3 rebots, 3 assistències, 2 pilotes recuperades, 6 faltes rebudes i 23 de valoració. I no han estat números en els minuts de la brossa precisament. Pasku ha estirat del carro i ha anotat quan pitjor ho tenia el seu equip, i una estadística és demolidora: 9/9 en tirs lliures, 6 d’ells en l’últim minut i mig de partit, quan el CB Igualada havia posat la por al cos al TGN Bàsquet (els dos últims amb 51-49 al marcador i 24 segons per jugar). Ha estat la millor Pasku de la temporada, aquella que va meravellar el curs passat a tota la Copa Catalunya femenina demostrant que era una de les millors jugadores de la lliga, possiblement la millor en la seva posició. El seu equip li deu avui gran part del triomf.\nSeria injust, però, assenyalar només una jugadora en el triomf tarragoní. L’equip ha demostrat, sobretot, compromís i sacrifici defensiu contra un rival molt perillós des de la línia de tres punts i que té, a més, jugadores grans i que saben què es fan dins la pintura. Des de la defensa el TGN Bàsquet ha fonamentat el triomf, però no ha estat una tasca senzilla.\nLes locals han començat molt bé. Solidàries en defensa, han marcat un parcial de 10-1 després de cinc minuts de joc amb 6 punts de Laura Pascual. El CB Igualada ha hagut de demanar temps mort (quan el marcador era de 6-1) i ha trobat en el triple la solució al seu embús ofensiu. Dos llançaments de tres punts en un minut i mig han posat el 12-9 al marcador que ha registrat un empat després d’un dos més un visitant. Amb el 12-12 s’arribava al final de primer període.\nEl TGN Bàsquet, que havia començat anotant amb fluïdesa, s’havia col·lapsat arran de la disposició defensiva en zona de les igualadines però les liles han reprès el fil anotador en el segon quart, tot i que ha estat el CB Igualada qui ha començat colpejant primer: 12-16 a 7:05 del descans. Tot i una cistella de Núria Vilamajor (molt important en moments puntuals amb els seus tirs exteriors) les visitants dominaven el matx (14-18) i Albert del Rey ha demanat temps mort. El canvi ha estat notable: primer una cistella de Pasku, seguit d’un triple de Núria Vilamajor i un dos més un de Laura Pascual i 22-18 a 3:10 del descans. Les visitants han notat el cop i ja no s’han refet en un període que ha finalitzat amb un triple de Pasku sobre la botzina. 27-20 a la mitja part.\nLa dinàmica del partit era favorable al conjunt lila a la represa i semblava que l’escletxa que s’havia creat s’ampliaria (35-28 després d’una cistella d’April Watson a 5:10 del final del 3Q), però les igualadines no han llençat la tovallola en cap moment i a poc a poc han retallat diferències (35-34 a 2:16) i només una altra acceleració local ha permès arribar al final del període amb un avantatge de 5 punts (41-36).\nEls últims deu minuts han estat d’infart. Les locals semblava que dominaven amb una certa claredat (44-37 amb un altre triple de Núria Vilamajor) però el CB Igualada ha decidit accelerar el matx i convertir-lo en un intercanvi de cops. El TGN Bàsquet ha caigut en el parany i les anades i vingudes del partit han afavorit les visitants que s’ha situat a només 3 punts (45-42 a 3:37). Una cistella de Watson i dos tirs lliures de Pasku semblava que certificaven el triomf local (49-42 a 1:27 pel final) però aleshores ha arribat la bogeria. Després de dos tirs lliures més de Pascual (51-43 a 58 segons) el CB Igualada ha arriscat: Díaz (amb cognom espanyol, però nord-americana, 17 punts) ha anotat un triple, el TGN Bàsquet ha perdut la pilota de seguida i Díaz ha tornat a tirar de tres i ha rebut falta. Ha anotat els tres tirs lliures i el marcador mostrava un 51-49 a 31 segons del final.\nL’acceleració en què vivia el CB Igualada l’ha dut, però, a prendre males decisions. El conjunt visitant podria haver defensat l’atac local i esperar a tenir, com a mínim, 7 segons per a empatar o guanyar el partit, però ha fet falta a 24 segons del final. I l’ha fet sobre Pasku, que no ha fallat, 53-49. En l’atac següent, les visitants han fallat un triple (que no ha tocat ni cèrcol) a la desesperada i quan encara faltaven 17 segons. En la jugada següent, després de temps mort del TGN Bàsquet, Marina Romeu ha rebut falta antiesportiva. L’escorta lila només ha anotat un tir lliure però en la següent possessió, Laia López ha rebut falta, i ha anotat només un tir lliure. Però ja no quedava gairebé temps i la victòria ha estat un fet.\nVídeo resum del triomf del sènior femení A ahir a la nit contra el @CBIgualada (55-49) #TGNlila #ADNTGN #CopaCatBQ pic.twitter.com/ofIQEHmsOm\n— TGN Bàsquet (@TGNBasquet) March 10, 2018


Illa Victòria - Viquipèdia, l'enciclopèdia lliure\nAquesta és una versió anterior d'aquesta pàgina, de data 11:41, 20 des 2014 amb l'última edició de KRLS Bot (discussió | contribucions). Pot tenir inexactituds o contingut no apropiat no present en la versió actual.\nFotomuntatge per satèl·lit de l'illa Victòria\nL'illa Victòria (en anglès Victoria Island), amb 297.291 km², és la segona més gran del Canadà després de l'illa de Baffin i la novena més gran del món. Està situada enllà del cercle polar àrtic i es reparteix entre els territoris de Nunavut i del Nord-oest.\nEstà separada del continent americà, al sud, pel golf d'Amundsen, l'estret de Dolphin i Union, el golf de la Coronació, l'estret de Dease i el golf de la Reina Maud; al sud-est l'estret Victòria la separa de l'illa del Rei Guillem; al nord-est, està separada de l'illa del Príncep de Gal·les pel canal M'Clintock; al nord, el canal del Vescomte Melville la separa de l'illa de Melville, a l'arxipèlag de la Reina Elisabet; finalment, està separada de l'illa de Banks, al nord-oest, per l'estret del Príncep de Gal·les.\nL'illa va ser anomenada així el 1839 en honor a la reina Victòria del Regne Unit. A l'hivern, està coberta de glaç en tota la seva extensió. El seu punt culminant es troba a 520 m d'altitud.\nEl nucli més habitat és Iqaluktuutiak (nom inuit), abans Cambridge Bay, a la part de Nunavut, a la costa sud de l'illa, amb 1.309 habitants el 2001. L'altre nucli habitat és Ulukhatok (abans Holman), als territoris del Nord-oest, amb 398 habitants, situat a la costa oest. La població total de l'illa aquell any, la majoria dels quals d'ètnia inuit, era de 1.707 persones; la densitat de població és baixíssima: 0,006 hab/km². Coord.: 71° N, 110° O / 71°N,110°O / 71; -110\nA Wikimedia Commons hi ha contingut multimèdia relatiu a: Illa Victòria\nObtingut de «https://ca.wikipedia.org/w/index.php?title=Illa_Victòria&oldid=14543268»\nIlles de Nunavut\nIlles dels Territoris del Nord-oest\nLa pàgina va ser modificada per darrera vegada el 9 nov 2020 a les 12:58.


AMALGAMA, d’Alejandra Wills (Colombia, 2019)\n* Alejandra és una cineasta i guionista nascuda a Bogotà, Colòmbia. Es va graduar amb honors al programa de cinema i televisió de la Universitat de Nova York, Tisch School of the Arts, 2014. Després va decidir cursar un màster en guió de cinema a la International Film and TV School de San Antonio de los Baños, Cuba , on es va graduar el 2015. El seu curtmetratge Amalgama va guanyar la beca Proimagenes per a la producció de curtmetratges, Colòmbia 2016 i va tenir la seva estrena internacional al Festival Internacional de Cinema d’Osca. Actualment, escriu tres llargmetratges, un personal i els altres dos per encàrrec.\n*Alcira és una dona camperola, les seves faccions destil·len dolor i pena. Viu sola en una casa de pagès. Henry, tímid i modest, ve a ajudar-la amb algunes tasques. La seva relació és tensa. Alcira s’enfada sempre que Henry és a prop. Henry, per la seva banda, no se sent còmode però intenta apropar-se a ella. Alcira s’esforça gradualment per ser més amable. Comparteix moments amb Henry, on esmenta de manera apassionant el seu fill mort. Les seves converses angoixen Henry. Per a Alcira, són moments d’alliberament: deixa sortir bocins de gran aflicció. De mica en mica, la tensió es relaxa. Henry se sent cada vegada més còmode. Alcira fins i tot considera que Henry s’assembla al seu fill difunt: el fill assassinat per Henry en el conflicte armat. El compromís i el temps per conèixer-lo fan que Alcira el perdoni.


Centre Negocis SBC - Despatxos SÚPER COMPETITIUS | SBC\nCentre de Negocis SBC: Lloguer despatxos i oficines equipades, domiciliació de societats\nRecepció amb vistes SBC Universitat\nDespatx exterior SBC Diagonal\nTerrassa - Solarium SBC Tarradellas\nDespatxos de luxe als edificis TRADE\nMagnífiques vistes SBC Diagonal\nExclusiu despatx amb terrassa SBC Universitat\nEns complau presentar-li els 6 Centres de Negocis SBC de Barcelona. Tecnologia, confort, professionalitat i una excel·lent relació qualitat preu caracteritzen la nostra oferta de serveis. Lloguer de despatxos des de 249 €/mes . Domiciliació social, fiscal o comercial des de 18,85 €/mes . Lloguer sales de reunions i aules de formació des de 9 €/hora . Visiti’ns o truqui’ns i l’informarem amb molt de gust.\nDisposem de 200 despatxos de lloguer a Barcelona d'1 a 6 llocs de treball completament equipats en 6 Centres de Negocis amb diferents ubicacions però amb una vocació única: cuidar fins al més mínim detall per oferir el màxim confort dels nostres clients.\nDescobreixi les noves modalitats del Servei de Domiciliació de Societats i Oficina Virtual. Esculli entre 6 direccions perquè la seva empresa gaudeixi d'aquest interessant instrument legal. Posem a la seva disposició la nostra infraestructura a preus molt assequibles.\nEl nostre servei de lloguer de sales de reunions, aules de formació i auditori, li permet realitzar amb costos ajustats les seves presentacions, conferències i juntes en un espai professional i accessible en sis ubicacions de Barcelona cèntriques i ben comunicades.\nLa nostra activitat principal com a Centre de Negocis és el lloguer de despatxos a Barcelona. Addicionalment, oferim serveis de domiciliació de Societats, Oficina Virtual i lloguer de Sales de Reunions. Tenim en projecte pels propers mesos la consolidació de la nostra presència a Barcelona amb l'obertura de dos nous Centres, i el nostre pla d'expansió contempla també l'inici d'activitat a altres ciutats com Madrid, València, Bilbao, Màlaga i Sevilla.\nQuan estigui pensant en el lloguer de despatx a Barcelona, no deixi de visitar algún dels nostres Centres de Negocis. Estem convençuts que les propostes de SBC el satisfaran en proporcionar-li serveis molt flexibles amb solucions a mida de les seves preferències i sempre amb els preus més competitius del mercat. Estem especialitzats en oferir solucions amb alts estàndards de qualitat mantenint uns preus ajustats.\nEls nostres projectes, ja consolidats, gaudeixen de prestigi i credibilitat des de fa més de dotze anys.\n10 raons per a escollir Centres SBC:\nRes ens importa més que el benestar i el confort dels nostres clients. Per això percebrà un tracte exquisit.\nEls nostres despatxos estan totalment equipats i moblats. Vostè i els seus col·laboradors han d'estar còmodes.\nA Centres SBC no existeixen períodes d'obligat compliment, pot triar entre hores, dies, mesos o anys.\nGràcies al nostre servei d'assessoria-gestoria i al nostre servei tècnic informàtic, la posada en marxa del seu projecte serà fàcil.\nBenvolgut client, des d'aquest primer contacte permeti’m donar-li, en nom de tot l’equip de SBC i en el meu propi, la nostra més cordial benvinguda. Desitgem ser mereixedors de la seva confiança i per aquesta raó volem transmetre-li la cultura que impulsa la nostra empresa: confort, innovació tecnològica i tracte exquisit.\nA Centres SBC sabem que un Centre de Negocis és molt més que un despatx de lloguer o un domicili social on ubicar la seva empresa, per això a SBC percebrà a l'instant un tracte molt acurat on la professionalitat, la confiança i el compromís amb els nostres clients conformen la nostra essència.\nTenim plena consciència del nostre rol en la seva organització, som la imatge de la seva empresa i ens esforcem en causar una exquisida impressió a vostè i a les seves visites. La nostra metodologia orientada a l'excel·lència, el nostre personal qualificat i motivat per dispensar un tracte distingit i unes instal·lacions de qualitat amb preus competitius, ens permeten proporcionar serveis d'alt valor afegit a empreses de qualsevol sector.\nEn aquest WEB podrà obtenir més informació sobre nosaltres i els serveis que oferim. D’altra banda, volem manifestar-li la nostra predisposició per ampliar tota la informació que necessiti i, per descomptat, convidar-lo a visitar qualsevol dels Centres SBC quan vostè ho desitgi.


Batxillerat i cicles formatius recuperen totes les classes presencials\nBatxillerat i cicles formatius recuperen dilluns les classes totalment presencials\nActualment, aquests estudiants combinen les classes a l'aula amb sessions telemàtiques\nRedacció | dilluns, 26 d'abril del 2021, a les 19.23\nA partir de dilluns, 26 d’abril, les classes de batxillerat i cicles formatius tornaran a ser totalment presencials. El govern de la Generalitat en funcions ha anunciat aquest dijous que es flexibilitzen les restriccions en l’àmbit educatiu i que els alumnes de batxillerat i cicles formatius recuperaran les classes presencials, que fins ara combinaven amb telemàtiques. La millora de l’evolució de la pandèmia, amb una davallada de la majoria dels indicadors, ha permès relaxar les mesures.\nActualment, els estudiants de l’ensenyament no obligatori combinen les classes en línia amb les presencials, en un sistema híbrid al 50 % que funciona des del primer trimestre d’aquest curs escolar, concretament des de novembre del 2020.\nEls universitaris continuen amb el 30 %\nA les etapes d’ensenyament obligatori, és a dir, infantil, primària i secundària, la presencialitat ha funcionat des de l’inici de curs. En canvi, a les universitats continua la restricció que obliga a un ensenyament híbrid i les aules tenen un aforament limitat al 30 %.\nEl 26 d’abril, inici de la desescalada\nNo només hi ha canvis en l’àmbit educatiu. El Procicat ha donat llum verda perquè a partir de dilluns s’acabi el confinament comarcal i la mobilitat estigui permesa dins el perímetre de Catalunya.\n— batxillerat — coronavirus — ensenyament — formació professional — procicat\nPren forma la construcció d’un edifici de cohabitatge sostenible a la Barceloneta\nDesarticulen una trama a Horta que demanava 8.000 euros a estrangers a canvi de contractar-los


Carles Mulet: "Hem d'aconseguir que les administracions no es salten la llei en el tema dels bous al carrer". | Compromís per Castelló\nCarles Mulet: “Hem d’aconseguir que les administracions no es salten la llei en el tema dels bous al carrer”.\nCultura, oci, esport i festes Seguretat ciutadana\nEl coportaveu de Compromís ha valorat molt negativament el comportament d’alguns ajuntaments que en tal de reduir despeses de qualsevol manera fiquen en perill als assistents als actes taurins com ara els bous de carrer al Barri de Benadressa, que han hagut d’enviar a un ferit a l’hospital en cotxe particular per no moure la única ambulància present a l’acte.\nMulet ha declarat “la manca d’una segona ambulància que té un cost, és clar, hauria d’haver sigut motiu suficient per suspendre les festes, i no enviar al ferit en un cotxe particular en tal de no moure l’ambulància del lloc”.\n“Els bous al carrer són en molts casos l’acte central de les festes als municipis de les comarques de Castelló i, per tant, no hauria de sacrificar-se la seguretat dels veïns i participants en aquests actes escatimant en un segon vehicle medicalitzat que pugue realitzar el servei mentre és produeix el transport dels possibles ferits a un centre hospitalari per part d’aquests vehicles d’urgències” ha declarat l’ecosocialista.\nFinalment Mulet ha remarcat l’aposta del seu grup pel compliment rigorós del reglament d’esdeveniments taurins, ja que “un dia la manca de recursos que està ofegant als nostres pobles derivarà en una desgràcia i aleshores tota la responsabilitat serà tant de l’ajuntament que retalla com de la Generalitat per permetre-ho”.\n←Intervencions de Compromís sobre urbanisme i sobre el Grau\nEnric Nomdedéu: “Cal fer seguiment de l’estalvi aconseguit en despeses associades als regidors”.→


AJUS | 27/12/2021 Ruralcat\nEs convoquen els ajuts destinats a incentivar la recerca aplicada en matèria de producció agroalimentària ecològica corresponents a 2022\nAquests ajuts tenen per objectiu contribuir a la generació del coneixement necessari per desenvolupar tècniques de producció agroalimentària ecològica que afavoreixin la reconversió i aportin garanties als operadors que duen a terme aquest tipus de produccions a Catalunya.\nEls ajuts tenen un import de 150.000 euros\nEl DACC ha convocat els ajuts destinats a incentivar la recerca aplicada en matèria de producció agroalimentària ecològica per un import de 150.000 euros. L’import es divideix en 120.000 euros per a l’any 2022 i 30.000 euros per a l’any 2023.\nL'ajut té caràcter de subvenció directament aplicable a les despeses ocasionades per dur a terme els projectes de recerca com ara despeses de personal, material fungible o subcontractacions. L’import de l'ajut no pot ser superior a 17.000 euros per projecte.\nEl termini de presentació de sol·licituds serà fins al 21 de gener de 2022. La justificació dels projectes beneficiaris s'haurà de presentar abans de l'1 de novembre de 2023. Una vegada s’hagin finalitzat els projectes, es farà la transferència del coneixement obtingut a través de fitxes i/o jornades tècniques.\nEn les darreres convocatòries s’han finançat projectes de temàtiques molt diverses. Des de la selecció de varietats d’horta adaptades a la producció ecològica, a l’avaluació de mètodes per reduir la mortalitat neonatal en granges de porcí ecològic o l’estudi de tècniques pel conreu de llúpol ecològic. Les fitxes tècniques obtingudes en els projectes finançats per aquesta línia d’ajut es poden trobar en aquest enllaç.\nLa superfície de cultius ecològics, en sis anys s’ha duplicat i l’any 2020 va créixer un 12% fins a arribar gairebé a 257.000 hectàrees. Aproximadament la meitat d’aquesta superfície és a la província de Lleida, que va tenir un increment del 18.8% durant l’any 2020. L’augment més important va ser en la vinya amb un 27,51%, seguit de fruiters (+18,01%) i pastures, prats i farratges (+11,94%). També han crescut força el guaret, l’adob verd i l’erm (+9,48%) i el cultiu de fruita seca (+7,79%).


Pàgina d'inici\tAgenda\t35a Diada dels Raiers\nFaraday 2013, Festival de Música Independent\nDel 5 al 7 de juliol de 2013 - La Pobla de Segur (Pallars Jussà)\nUn rai és conduït pels raiers pel riu Noguera Pallaresa\nEls padrins van ser els darrers que van viure i veure el pas dels rais, aquells transports ancestrals de la fusta dels Pirineus que utilitzaven el riu, en aquest cas la Noguera Pallaresa, per anar fins a la terra baixa i fins a mar. Des de 1979, a la Pobla de Segur, tornen a baixar rais des de la resclosa de Llània fins al Pont de Claverol. La festa comença el primer cap de setmana de juliol amb la tradicional construcció del rai a la mateixa resclosa. Els troncs a tocar l’un de l’altre, els travessers de roure, les redortes de bedoll que ho lliguen tot i els timons a cada cap, són els elements imprescindibles per construir aquesta nau efímera, que durarà el que duri el viatge. Tot és a punt, arriba el diumenge.\nPrimer, un bon esmorzar per agafar forces, és clar. Cap a les 11 h els raiers ja són sobre els rais, vestits com els raiers d’abans. El rai comença a navegar. Cal estar atent, al timó del davant hi va el raier més experimentat. El recorregut tradicional acaba al Pont de Claverol, després de fer uns 6 km per recordar aquest ofici tan vinculat als contraforts dels Pirineus. En acabar, i per celebrar-ho, ens espera un dinar popular obert a tothom.\nWeb de l'Associació Cultural dels Raiers de la Noguera Pallaresa


El Conta Contes: d’agost 2011\nQuan va entrar l’inspector al tocador de senyores, ella jeia a terra amb els ulls oberts i aquell drac d’or i pedreria d’estil modernista mossegant-li la vena del coll.\n- Cas tancat - va dir-se mentre emmanillava el fermall encara ensangonat.\nPublicat per Ricard Closa a 17:36 1 comentari:\nQuan la llevadora va haver tallat el cordó i la Marina engrapava els primers glops de vida, es va dirigir cap als pares i els hi va dir: La nena no caminarà.\nA sa mare, que encara suava de l’esforç de parir-la, se li va glaçar la sang i el pare es va tornar blanc de cop i dues llàgrimes es van vessar per anar a diluir-se al doll de sang que encara hi havia al terra del quiròfan.\nEls primers mesos van passar volant, tot i la malformació de la Marina, res no semblava diferent de qualsevol altre criança, al cap de vall els nadons normals tampoc caminen fins al cap d’un any o més. A la Marina li va caure el melic quan tocava, guanyava el pes previst i se li van tancar les fontanel·les al sisè més. Tot normal vaja.\nVa ser pel seu segon aniversari que els pares van decidir anar a Cadaqués, ells que eren molt de mar, se n’havien estat durant tot aquell temps, ara però ja havien decidit que la felicitat de la seva filla forçosament passava per anar a la vora de la mar i comprovar finalment que aquella malformació, aquella cua de peix freda i lluenta que la Marina tenia per cames era el que semblava i li resultava útil en l’entorn aquós. Com era d’esperar una rialla immensa il·luminà la cara de la nena així que va veure el blau marí. Al cap d’uns instants la Marina que a terra no sabia fer ni una passa, dins l’aigua nedava millor que els dofins, i saltava les onades com un verat volador, omplint de joia per fi el cor dels seus pares i el seu propi.\nI els anys que succeïren van ser d’allò més feliços, van conèixer el mar més intensament, els seus personatges més famosos des de Neptú fins a la Salina Sagace, una altra sirena de qui es va fer molt amiga, i es van fer rics amb els tresors antics trobats en els racons més profunds. I, sabeu què? no va caldre-li fer llargs camins ni anar a Itaca per trobar les sendes de la saviesa.\nPublicat per Ricard Closa a 10:22 2 comentaris:\nPublicat per Ricard Closa a 21:42 Cap comentari:


Prepareu-vos per omplir la vostra agenda d’activitats nadalenques familiars. | XATIC - CANAL DE COMUNICACIÓ\nAra que venen les vacances de Nadal tenim la oportunitat perfecte per provar noves activitats en familia\nSi esteu buscant maneres creatives de passar aquestes dates tant senyalades amb la canalla, els equipaments de la XATIC d’arreu de Catalunya us proposen exposicons, visities guiades, manualitats i un llag etcètera perquè petits i grans ho passeu genial.\nLa vostra curiositat s’encendrà com els llums de Nadal amb tallers com els del MNACTEC que us descobriràn qui era Leonardo da Vinci i podreu intentar fer un pont com ell; escoltant un conte amb el contacontes del Museu del Suro de Catalunya; o posar en pràctica la vostra destresa fent decoracions nadalenques al Museu de la Tècnica de Manresa.\nAixò no és tot, busqueu a la web de la XATIC tots els museus, antigues fàbriques, mines, colònies tèxtils, centres d'interpretació, empreses en funcionament on podreu gaudir mentre apreneu de primera mà tot el que té per oferir el turisme de proximitat.\nAprofiteu aquests dies per compartir temps en família als equipaments de la XATIC on podreu veure de prop “com es fan les coses”.\nSeguiu aquí l'agenda d'activitats!


Acarya - Presentació\nEm dic Núria Vinyals i soc professora de Yoga i de Cant Vèdic certificada pel Krishnamacharya Yoga Mandiram de Chennai. He fet també el Post Grau de Yoga Cikitsa (Yoga Teràpia) amb el Dr. N. Chandrasekaran, fundador de Yoga Vaidya Śālā, també a Chennai.\nFa 18 anys que vaig conèixer el Yoga de Krishnamacharya i el meu agraïment és immens. Ell va saber com ningú recuperar els tresors de la saviesa del passat i adaptar-los a les necessitats del món modern.\nEstudiar i experimentar el que ell va ensenyar és un treball d’anys que em va portar a descobrir la recitació dels mantra-s vèdics i la seva immensa capacitat sanadora.\nAquesta és l’essència del meu treball: l’aplicació del Yoga i del Cant en un context terapèutic.\nLa figura de Krishnamacharya encara no ha estat prou descoberta però estic convençuda que ho anirà sent i que el mateix succeirà amb altres ensenyaments que, com el seu, estan fortament arrelats en la tradició.\nEns cal aquest contacte profund amb el que van entendre els savis del passat. Mestres il•luminats i sants que van dedicar les seves vides a transmetre un coneixement inesgotable.\nA tots ells, el meu agraïment.


Participa en el Concurs de Grafits pels contenidors-refugis! Cuidem els nostres gats ferals!:: Ajuntament d'Abrera\nDIMECRES, 14/11/2018 | 12:14 h\nParticipa en el Concurs de Grafits pels contenidors-refugis! Cuidem els nostres gats ferals!\nLlobregats és una associació sense ànim de lucre que té com a objectiu ajudar a millorar la vida dels felins que viuen als municipis. Des de l’Ajuntament d’Abrera hem decidit posar en marxa un projecte per dignificar l’entorn de la colònia felina.\nArran d’aquest projecte, es convoca un concurs de joves amb l’objectiu de personalitzar aquests contenidors mitjançant la tècnica del grafit.\nLa idea és que tots els i les joves que hi vulguin participar presentin un esbós seguint les bases que es troben a continuació, i d’aquests dissenys se n’escolliran sis per poder-los executar en els contenidors reciclats.\nDocumentació que cal acreditar:\nPer participar-hi, els i les interessats/des han de presentar:\n- Fitxa d’inscripció (fent clic aquí)\n- Autorització dels/les menors (fent clic aquí)\n- Un esbós (original) en color del tema que pintaran, realitzat en un suport de paper o cartolina DIN A3. A darrere, s’ha d’indicar nom/s i cognoms de l’autor o autors. Caldrà indicar-hi els colors que s’utilitzaran, amb un màxim de 6 de diferents i, si és possible, caldrà citar-hi les respectives referències Pantone.\nTerminis de presentació d’inscripcions:\nEl termini per presentar la inscripció i l’esbós és fins dimecres 25 d’abril.\nEl dijous 26 d’abril s’anunciaran els concursants seleccionats per a la realització del grafit.\nEl dissabte 28 i el diumenge 29 d’abril es procedirà a l’execució del grafit als contenidors. Es durà a terme a la deixalleria d’Abrera (carrer del Progrés, 15), de 10.00 h a 14.00 h.\nLes inscripcions i l’esbós es podran presentar en els següents llocs:\nCasal de Joves – Centre Polivalent (plaça del Rebato, 1).\nTelèfon: 93 770 43 34\nHoraris: Matins de 10.00 h a 14.00 h i la tarda de dimecres de 16.00 h a 18.00 h.\nÀrea de Territori i Sostenibilitat – Servei de Sanitat i Salut Pública (Avinguda Lluís Companys, 8).\nHoraris: Matins de 9.00h a 14.00h i la tarda de dimecres de 16.00 a 19.00h\nConsulteu les bases fent clic aquí!\n80 € en material (esprais, mascaretes, etc.) que es lliuraran a l'inici de la realització del grafit en contenidor (A-B)\n50 € en material (esprais, mascaretes, etc.) que es lliuraran a l’inici de la realització del grafit en contenidor (C)\nXec de 40 € per a material didàctic\nNo us ho podeu perdre! Participa-hi!\nBases pel Concurs de Grafits\nFull d'Autortizació per als menors d'edat al Concurs de Grafits.\nFitxa d'Inscripció al Concurs de Grafits


Dos policies locals de Palafrugell salven la vida a un home després que patís un atac de cor – elgarrotxi.cat\nDos policies locals de Palafrugell salven la vida a un home després que patís un atac de cor\n31 de Març de 2015 Redacció GARROTXA 0\nDos agents de la Policia Local de Palafrugell (Baix Empordà) van salvar la vida a un home després que patís un atac de cor divendres passat. Segons ha informat l’Ajuntament de la població, a les cinc de la tarda els dos agents es trobaven realitzant un servei de protecció escolar a la plaça del Camp d’en Prats quan van ser requerits després de rebre un avís que els informava que una persona estava marejada. Els agents es van desplaçar fins al lloc dels fets i van veure com un home de 61 anys estava a punt de caure al terra. Ràpidament, el van subjectar per evitar una caiguda que li hagués provocat lesions importants.\nUna vegada va ser col·locat al terra va perdre totalment la consciència. Els agents van demanar ràpidament la presència d’una ambulància per assistir a la persona en qüestió, però es van adonar que es tractava d’una aturada cardíaca, per la qual cosa van demanar suport d’una altra unitat de la Policia Local dotada del desfibril·lador per aquests casos i van començar a realitzar la reanimació cardiopulmonar.\nGràcies a la ràpida maniobra de reanimació dels agents, l’home va recuperar la respiració sense necessitat d’utilitzar el desfibril·lador, que ja estava preparat per ser activat.\nPosteriorment, van arribar al lloc dels fets ambulàncies del SEM, que van assistir l’home i el van traslladar a l’Hospital de Palamós.\nL’Audiència de Girona condemna a 9 anys de presó dos acusats d’intentar assassinar a trets un home a Aiguaviva\nEl copilot del vol de Germanwings va rebre tractament per “tendències suïcides” fa anys, segons la fiscalia de Düsseldorf


Anar llegint...: de maig 2020\nResulta que vaig veure per twitter que en Rafel Nadal ve demà dijous a les llibreries de Tarragona. Com que precisament acabava un llibre i tenia ganes de començar un altre, vaig decidir-me per aquest títol pendent a la llista del 2020. La senyora Stendhal és la història d'una vida, la d'un nen que veu com cau la seva mare víctima d'un tret. Ens emmarquem a les acaballes de la Guerra Civil espanyola en un petit poble prop de la frontera amb França. La guerra extreu el pitjor dels qui la viuen i els episodis cruels es succeeixen l'un darrere l'altre. La senyora Stendhal es convertirà en la protectora del Lluc i s'encarregarà de dur a terme la promesa que li va demanar la mare del nen segons abans de morir: tenir cura d'ell. Així doncs, el noi pujarà amb una nova família en la que hi ha un fill adolescent i un avi. Anirem coneixent els misteris que envolten la vida de cada un d'ells i com gestionen el seus destins en el marc del temps que els toca viure. Un cop més em trobo al voltant de perdedors que fan el que toca: perdre. El nen acabarà en un reformatori on ho passarà realment malament, rodejat d'infinitat de nens i capellans que el maltractaran. No és fàcil la vida del perdedor si els teus també ho són. Un cop fora de l'internat al Lluc l'esperen els maquis i les muntanyes. La vida continua entre corredisses, amagatalls i salvatjades de la guerra, on el noi coneixerà tot tipus de gent que actua sense massa escrúpols. Passaran uns quants anys més i es dedicarà a l'estraperlo de penicil·lina, una tasca que reportarà certs beneficis. No serà fins el 1965 que no tornarà al poble que el va veure néixer.\nEn definitiva, una bona novel·la. Molt, però que molt ben escrita i que es fa agradable de llegir amb certa devoció. Encara no he trobat el gust als llibres o pel·lícules basats en la Guerra Civil espanyola. Potser això de perdre no agrada massa i és el que té estar al bàndol dels derrotats. Imagino el meu avi patint i em molesta el concepte.\nEtiquetes de comentaris: Català, Catalana, Rafel Nadal\nEls secrets de la reina de Xulio R. Trigo és un llibre que m'ha agradat. Seria la típica novel·la que vehicula dues narracions de diferents èpoques amb un vincle en comú. La primera història parteix del present, on uns joves acadèmics de la Universitat de Barcelona intenten descobrir mitjançant una profunda investigació quina va ser la causa de la mort de la Reina Elionor, esposa del Rei Pere el Cerimoniós. Per altra banda, la novel·la va narrant la veritat d'aquell episodi històric a partir de la vida de n'Aloi de Montbrai, un escultor força reconegut a l'època i encarregat de construir els sepulcres reials del monestir de Poblet. Per tant, present i passat es van barrejant paulativament, un capítol rere l'altre, mentre es va desentrellant tot el misteri. M'ha agradat perquè tant una part com l'altra són força distretes i atrapen descaradament al lector. Arribava un moment que no sabia quina part em feia més gràcia seguir, ja que el context històric del segle XIV a Poblet resulta del tot fascinant. Els joves de l'actualitat semblen uns autèntics Indiana Jones i el monestir cistercenc encaixa d'allò més bé en una trepidant novel·la d'aventures. No esperava aquesta acció pel·liculera del Xulio Trigo, ja que m'havia fet la idea que era una novel·la més de l'estil acadèmic. Aquests dies necessito llegir i passar-m'ho bé i aquí ho he trobat. A més a més, aquest és un llibre per aprendre i descobrir millor elements tan interessants de la nostra cultura com són la construcció dels panteons reials de Poblet i les vicissituds dels frares d'aquell temps. En definitiva, he quedat força satisfet i amb ganes de seguir llegint aquest senyor, veí ciutadà meu que espero conèixer algun dia.\nPublicat per Joan a 15:06 Cap comentari:\nSiddharta de Hermann Hesse no sembla una novel·la, sembla el desenvolupament d'una filosofia espiritual. Un jove de la casta dels brahmans abandona la llar familiar a la recerca d'un estadi espiritual superior. Per aquest motiu intentarà relaxar les seves elevades aspiracions passant un temps amb els místics "samanes", aïllant-se i defugint del seu propi ésser. No n'hi haurà prou i els abandonarà, acompanyat en tot moment del seu amic de la infància, en Govinda. Tots dos iniciaran la recerca de Gotoma, el presumpte gran Buda de la regió. Tampoc trobarà en Siddharta el consol espiritual que necessita i buscarà un nou objectiu. Aquest cop troba, ja per separat, un nou interès, aquest cop més carnal. A partir d'aquí entra en una nova fase d'abandonament inconscient de l'essència humana i esdevé un simple titella del sistema (com jo, vaja). Acabarà convertit en una espècie de burgès, carregat de plaers mundans, però cada cop més buit interiorment. Malgrat tot, passen els anys i s'adona que aquest tampoc era el seu destí, tot tornant a l'aïllament. Serà als costat d'un barquer d'un riu on retornarà a l'espiritualitat i a la recerca de l'absolut i de la veritat. Durant tota la vida anirà apareixent en Govinda en visites que el marcaran força, ja que a diferència del primer, el segon es va establir de forma definitiva amb el Buda i la seva doctrina més concreta. Siddharta busca en el JO el refugi i la lluita per a la recerca de la seva essència. Un llibre apassionant i magistralment escrit on trobes reflexió, bellesa i un punt de llibre d'autoajuda en versió literària. També m'ha fet gràcia tornar a llegir un llibre de l'època d'universitari. Aquesta està sent la millor part del confinament.\nPublicat per Joan a 17:26 Cap comentari:\nEtiquetes de comentaris: Alemanya, Castellano, Hermann Hesse\nCrec que seré bastant breu en la meva opinió d'aquest títol número 30 de la factoria Llibres del Delicte, Massa mares per a un fill, de Dora Muñoz. Per tant ja n'he llegit 30 i estic bastant satisfet per aquesta fita lectora que fa que cada cop me'n quedin menys per acabar la col·lecció.\nAquesta novel·la està escrita en la variant dialectal del català a les Illes Balears, i ja només per això, ja val la pena. El marc geogràfic de l'argument també es desenvolupa a les illes, per tant, tot rodonet.\nUna noia mor per presumpta sobredosi i la troben abandonada a un carreró de Palma. Sorprèn força la seva mort, perquè malgrat haver estat drogoaddicte, en el moment de la mort estava molt clar que estava "neta". Un amic de la Trini, n'Aitor, metge de la presó on havia estat internada, decideix portar a terme una investigació sobre la mort de la noia. Conjuntament amb altres coneguts de la noia es van rememorant les darreres hores de la vida de la Trini. Tot sembla tenir relació amb un nin, en Kevin, el seu fill, donat en adopció a una família de classe alta. Trini decideix que ha de recuperar el fill perdut, però les coses no són tan fàcils quan la maquinària burocràtica s'ha posat en marxa.\nUna bona novel·la, potser una mica llarga, però que avança àgil i va mantenint l'interès del lector. M'ha agradat el tema, l'ambientació general, el to literari, els personatges, l'accent dialectal i el marc geogràfic. En definitiva, una altra novel·la recomanable, de les nostres i amb segell Delicte. Content.\nEtiquetes de comentaris: Català, Catalana, Dora Muñoz\n377. Jo soc aquell que va matar Franco, de Joan-Lluís Lluís\nJo soc aquell que va matar Franco de Joan-Lluís Lluís va rebre el Premi Sant Jordi 2017 i el tenia a la biblioteca esperant el moment adequat. Finalment, aprofitant el present confinament vaig començar a llegir-lo amb certa esperança. La sensació és que comença espectacular, s'acomoda una mica i acaba de forma sorprenent. De les tres etapes destaco la final, però sense desvetllar gaire l'assumpte, encara que el títol de la novel·la aporta força informació al respecte. Emmarcat en una època crucial en la història del poble de Catalunya, el protagonista passa al costat francès del principat quan esclata la Guerra Civil espanyola. Allà es relacionarà amb diverses persones que el marcaran en l'esdevenidor de la història. La barbàrie de la guerra es posa de manifest en la seva màxima magnitud i les morts salvatges es succeeixen sense parar. M'encanta la vocació filològica del protagonista i el marc geogràfic de l'obra, les terres del Vallespir de la Catalunya Nord. Destaco també les aportacions dialectals del català de la zona, que enriqueixen l'obra i li donen molta més credibilitat. El final distòpic el trobo fascinant, ja que penso que els vençuts mereixen saber què podria haver passat si la resolució final de la guerra hagués estat a l'inrevés. En definitiva considero que aquesta novel·la és molt recomanable i digna mereixedora del premi que va aconseguir. M'agradaria saber si el mateix autor fora del context geogràfic que li és propi té la mateixa força literària que presenta en aquest títol. Realment la sensació és que l'autor ÉS essència de la terra on escriu, es nota i encomana passió. Bon llibre.\nEtiquetes de comentaris: Català, Catalana, Joan-Lluís Lluís\nPublicat per Joan a 17:12 Cap comentari:


Un Salt al cinema: Jake Gyllenhaal serà un Quarterback\nSegons informa Variety, Jake Gyllenhaal es prepara per interpretar la llegenda de futbol americana Joe Namath, la primera superestrella moderna d’aquest esport.Namath era un icona cultural dels 60 que jugava pels New York Jets, el propietari del club li pagava un salari de rècord i el deixava lliure a Nova York per pujar a l’infern dels clubs de nit i gastar la seva fortuna en abrics de pells i dones. Namath es convertia en un imant per la publicitat, prenent la seva lliga, la Lliga de Futbol americana, des de nivells vermells fins a la mateixa posició de competidors com la NFL. També ajudava la convertir el 'futbol' en essencial a la televisió. Ell era la garantia personal per batre el Baltimore Colts (els favorits) a la Super Bowl III - mentre se'l refusava per anar al Vietnam a causa dels seus genolls dolents.\nDavid Hollander escriurà el guió tant bon punt acabi la vaga de WGA. Mentrestant Gyllenhaal acaba Brothers amb Tobey Maguire i Natalie Portman, i treballa també amb Doug Liman sobre un projecte encara sense títol sobre l’exploració de la lluna.\nPublicat per Deric a 9:20


Grans homes de Costa Rica al segle XX | Costa Rica Discovery | 5 minutos\nGrans homes de Costa Rica al segle XX\nDe 1948 a 1970, els grans homes van permetre a Costa Rica conèixer un període de desenvolupament i pau que va fer significativament el país en molts punts i revolucionat Les condicions de vida de Costa Ricks.\nAmpliar els grans homes de Costa Rica d’aquesta època de prosperitat i progrés humà.\nEl primer dels grans homes: Otilio Ulaate Blanco, president de la transició\nVa ser el primer president de la Segona República de Costa Rica. Va prendre el poder el 1949, 18 mesos després del final de la guerra civil. Serà especialment reconegut per la seva contribució en termes de gestió econòmica del país, així com els drets humans avançats significatius.\nOtilio Ulaate Blanco va ser en particular el fundador del Consell de Producció Nacional, del Banc Central de Costa Rica, els serveis generals de la República per combatre la corrupció, la primera obra de l’aeroport internacional de San José, la llei del 13è mes per als empleats o el dret al vot de les dones.\nJosé Figueres Ferrer, pare de Costa Rica d’avui\nfigura central de la segona república i la revolta democràtica, José Figueres, diu Pepe, és un personatge central de la història de Costa Rica. Un dels seus grans homes, sens dubte. Oposant al partit al poder, exiliat polític, líder popular, líder d’un moviment de transició, es converteix en president el 1953 després del seu estret col·laborador, Otilio Ulate. Ara es considera el fundador de Costa Rica avui.\nexercirà dos mandats el 1953 i després el 1970, on es duran a terme molts progressos en totes les àrees. Per recordar només el més important, observem la creació de l’Oficina Nacional de Turisme, la primera pedra del principal centre econòmic del país, la construcció d’un entorn favorable al desenvolupament de les indústries centrals de cafè, plàtans i tabac, el desenvolupament De les polítiques de salut pública o el desenvolupament de la cultura a Costa Rica a través de diferents ministeris, corporacions i la Universitat de Costa Rica.\nJosé Joaquín Trejos Fernández, el “president amb mans neta president”\nEl 1966, és una cara nova que arriba a la presidència del país, des d’una unió de la Principals partits de la dreta amb un avanç molt lleuger per a la votació. El país entra a la convivència entre el nou partit nacional unificació i el partit històric de la Segona República: el Partit Nacional d’Alliberament de Figueres, substancialment majoria a la Muntatge de Legisus ATIVE.\nEl president Trejos Fernández serà reconegut principalment per la justícia de les seves accions que val la pena el sobrenom de “President amb les mans netes”. Va combinar amb èxit el liberalisme, les restriccions internacionals, la religió catòlica i els drets socials. Serà especialment notat per les seves lleis relacionades amb l’agricultura, així com el desenvolupament econòmic.


bloGuejat: Dilluns (dimarts?) musical: lipdub vigatà\nHahahaha, és una broma? Merci! La veritat és que cada vegada que grabaven ens feien fer una cosa diferent, i al final ja no sabiem què feiem ni on...però va ser molt divertit fer-lo, i la veritat és que els organitzadors s'ho van currar moltíssim!\nEstic totalment descol·locada. Massa casualitats... Hi creus, SM, en les casualitats? :)\nOstres, aquestes modes són més que curioses. Ja l'havia vist però em crea una sensació estranya... no ho sé.\nSalvador, ves pensant en muntar un lipdub blocaire, tu que ets expert en organitzar esdeveniments.\nm, no sabia que hi sorties, pura casualitat, ho prometo! Gràcies per aquest petit "making of".\nAllau, no provoquis, no provoquis...\nmés que un lipdub és un molt bon anunci de la UVIC :)\nJa l'havia vist i posa d'un bon humor tremendo.\nSerà una moda això dels Lipdubs, però les modes divertides i el bon rotllo mai han de passar de moda.\nEstà molt be i és molt meritori per la coordinació que requereix. El primer que vaig veure (no en sabia res d'aquesta moda) em va deixar flipant. Ara ja no hi havia el factor sorpresa però segueix essent molt simpàtic. ;-)\nPrecisament fa uns dies em van recomanar aquest lipdub, així que m'he estalviat buscar-lo :)\nReunir tants blocaires pot ser complicat, però si algú pot fer-ho és algú que viu a més de mil quilòmetres d'aquí. M'adhereixo al suggeriment allàvic! :)\nDoncs mira, jo també sóc partidari de muntar una cosa d'aquestes en versió blogaire. A veure si ens en sortim: de moment ja ho hem fet prou bé amb el dilluns crític.\nUau! Podria ser tota una experiència fer un Lipdub blocaire! I tot i que ho veig un pe`l complicat...m'agrada la idea! ^^\nCoincideixo amb el que es deia per aquí dalt: posa de bon humor!\nClídice, suposo que aquesta deuria ser una de les motivacions. I els ha sortit molt bé!\nòscar, la.; vosaltres ho heu dit: dóna bon rotllo.\nBrian, he mirat el que linkaves i em quedo amb el de Vic. Es veu més treballat.\nPuigmalet, Lluís, m: no hi ha res impossible! Ara, el principal problema aquí seria filmar sense talls unes quantes desenes de blogaires que vivim escampats per un radi d'uns quants milers de quilòmetres... El departament d'efectes especials hauria de fer hores extra!\nI a les universitats, d'ara, s'estudia?\nQuan vaig anar jo, tampoc.\nPer cert, m'ha agradat molt! Gràcies Salva per alegrar-me el dia. (i als participants, també)\nUf, es veu la feinada que hi ha, però agafen ganes de tornar a les classes.\nSobre el lipdub blocaire, està clar que és impossible fer res sense talls, però coincideixo amb que seria força original fer-ho. Estaré pendent...\nes dels millors libdup que he vist, ara he penjat al blog el de la Ciutat de la Justícia amb cameo de la Tura inclós, però es molt fluixet


El PSC busca candidat a la presidència amb l'ombra de la fractura interna - Joan Solé\nEl PSC busca candidat a la presidència amb l’ombra de la fractura interna\nMiquel Iceta en el XIII Congrés del PSC / ACN\nPublicat al directe.cat\nAhir els socialistes catalans van posar en marxa la maquinària per escollir aquest mes de juliol el candidat a la presidència de la Generalitat. El procés de primàries començaria amb la mirada posada en un possible avançament electoral, un escenari que només es pot produir si el ‘No’ s’imposa en el referèndum de l’1 d’octubre o l’Estat aconsegueix evitar que es posin les urnes.\nSi ahir el directe!cat explicava en exclusiva l’operació que treballen Miquel Iceta i Duran i Lleida, amb el suport dels grups de pressió més importants de l’unionisme a Catalunya, Foment del Treball, Cercle d’Economia, Circulo Equestre i els grups de comunicació, Godó i Zeta, per fer possible una coalició que rebria el nom de ‘Concòrdia’. Avui podem explicar que hi ha una part important del partit que considera “antinatural” que els socialistes vagin de “bracet” amb l’exdirigent d’Unió i altres figures de l’antiga CiU com Antoni Fernández i Teixidó, qui va anunciar el mes de juliol del 2016 la seva intenció de fundar un partit polític que pugui recollir els desencantats de Convergència Democràtica de Catalunya: un perfil catalanista conservador que aposta per una tercera via que avui no té cap representació parlamentària, ni al Parlament de Catalunya ni al Congrés dels diputats.\nSegons ha pogut saber aquest mitjà, en les files socialistes s’està configurant un corrent al marge de la línia oficial del partit que “no entén” com el PSC no aposta pel dret a decidir. Aquest moviment està recollint opinions i suports arreu del territori per poder canviar els líders municipals que exhibeixen un pensament conservador que no representa els ideals democràtics del partit. Les fonts consultades exposen que els moviments són discrets, però ferms: “No entenem la raó per la qual el partit no dóna suport als membres de la Mesa”. El punt d’inflexió? “La inhabilitació de Forcadell, si la presidenta del Parlament no pot exercir les seves funcions i el PSC no està a l’altura direm prou”.


Treball als Barris – Terrassa Ocupació\nTerrassa Ocupació > Treball als Barris\nMitjançant el projecte “Treball als barris”, es dóna suport de manera prioritària als barris i àrees urbanes que, per les seves característiques, requereixen una atenció especial de l’Administració per tal de millorar-les des del punt de vista ocupacional.\nAmb l’objectiu d’estimular la creació de l’activitat econòmica i la generació d’ocupació, i desenvolupar un entorn socioeconòmic que millori la qualitat de vida de les persones que resideixen, el projecte “Treball als barris” dóna suport a projectes de caràcter integrat en el marc d’un Pla d’execució anual, que en la nostra ciutat s’adreça als barris de La Maurina i Districte II (Ca n’Anglada, Torresana, Vilardell i Montserrat)\nEl pla d’execució anual, que es desenvolupa en aquests barris, es fonamenta en tres tipus d’accions:\nEls dispositius d’inserció laboral són un conjunt d’actuacions dirigides a millorar l’ocupabilitat de les persones dels barris i enfortir la relació amb les empreses, establint diferents vies de col·laboració per facilitar la inserció en el mercat laboral .\nAquest dispositiu realitza accions de prospecció empresarial, treball de les competències instrumentals i transversals, anàlisi de l’ocupabilitat, pràctiques en empreses, acompanyament a la inserció laboral i seguiment de la contractació.\nL’objectiu dels dispositius d’orientació és afavorir la cohesió territorial i la igualtat d’oportunitats per accedir al mercat laboral dels col·lectius més desfavorits.\nLa formació integrada que es planteja en el projecte Treball als Barris, ha respost a la necessitat de qualificar professionalment a persones sense qualificació dels barris objecte del projecte. A part de la formació purament professional, també es pretén proporcionar eines i informació que facilitin la integració de les persones que hi participen, al seu barri i a la societat. Així mateix, es vol dotar d’altres coneixements transversals que complementin la qualificació i que orientin cap al coneixement del sector professional escollit.\nLes Cases d’Oficis són programes orientats a la inserció laboral de joves menors de 25 anys mitjançant la qualificació professional, aprenent un ofici en un context productiu real. Tenen una durada de 6 mesos de formació i 6 mesos de pràctiques (remunerades amb un sou del 75% del salari mínim interprofessional).\nDins del pla d’actuació anual es contemplen també accions de contractació de persones en atur per a la realització d’obres d’interès general i social de caràcter temporal, de naturalesa addicional respecte de les actuacions habituals de les entitats que gestionem les subvencions atorgades, perquè les persones contractades puguin tenir accés a experiència professional i millorar la seva competitivitat.\nLes contractacions realitzades són en els àmbits de jardineria, neteja viària, personal dinamitzador, personal per a l’àmbit de l’educació social i infantil i docents de tecnologies de la informació i la comunicació.


Hotel Sellhorn, Ringhotel Hanstedt Hanstedt Alemanya - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Hanstedt.\nWinsener Stra?e 23, Hanstedt, Hanstedt, Alemanya, 21271 - Veure al mapa\n"Breakfast was amazing, room was ok, bed was confortable. Lo..."\nSi el que està buscant és per un hotel ben situat a Hanstedt, no busqui més enllà de Hotel Sellhorn, Ringhotel Hanstedt. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Sellhorn, Ringhotel Hanstedt asseguren una estada plaentera als seus clients. Instal.lacions per a minusvàl.lids, express check-in/check-out, servei d'habitacions, transport hotel/aeroport, instal·lacions per a reunions i banquets són només algunes de les comoditats que fan que Hotel Sellhorn, Ringhotel Hanstedt sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara calefacció, servei de despertador, mini bar, telèfon, aparell de televisió per satisfer els clients més exigents. L'hotel ofereix meravelloses instal.lacions d'oci com bany, centre esportiu, sauna, piscina coberta, spa que faran de la vostra estada una experiència inoblidable. Hotel Sellhorn, Ringhotel Hanstedt és la vostra destinació si buscau allotjament de qualitat a Hanstedt.\nTots els tipus de viatgers (58) Parelles (37) Viatgers en solitari (12) Famílies amb infants petits (2) Famílies amb infants grans (2) Grups (5)\nAllotjaments a Hanstedt


Un jurat avaluarà una oferta per al centre residencial en altura\nUna proposta que ara haurà de ser avaluada per un jurat. D'aquesta manera ha conclòs el termini per a la presentació d'ofertes al concurs per a la concessió administrativa per a la redacció, construcció, explotació i manteniment del Centre Residencial en Altura Medicoesportiu d'Andorra (CRAMEA) i l'obertura de les ofertes.\nUn cop efectuada aquesta obertura de les ofertes i havent aquesta proposta sobre la taula el següent pas, tal com han informat des de l'Executiu, és que sigui avaluada per un jurat que estarà integrat per un membre de Cultura, un d'Esports, un d'Ordenament Territorial, un de Salut i un altre de Presidència.\nCal destacar que el termini inicial vencia l'1 de març, però el període va ser allargat 15 dies ja que des del Govern es volia tenir «un ventall més ampli d'ofertes». El projecte pretén plasmar un centre residencial en altura pensat per a esportistes d'elit i que es farà a l'antic edifici de Sud Ràdio.\nArtículo anteriorLa Cerdanya, 17 de març 2016: ATROPELLAMENT MORTAL A MARTINET


En epigenètica, una paramutació és una interacció entre dos al·lels en un sol locus, on un al·lel indueix un canvi heretable en l’altre al·lel. El canvi pot estar, per exemple, en el patró de metilació de l'ADN. L’al·lel que indueix el canvi rep el nom de paramutagènic, mentre que l’al·lel que ha estat alterat epigenèticament rep el nom de paramutant (o paramutated). Aquest canvi és heretable meioticament, i per tant, la paramutació viola la Primera llei de Mendel.\nUn al·lel paramutant pot haver alterat nivells d’expressió gènica, que continuïn a la descendència. D’aquesta manera es poden obtenir plantes amb la mateixa seqüència genètica però amb fenotips dràsticament diferents.\nLa paramutació pot tenir com a resultat un sol al·lel d’un espectre de fenotips de control. Al r1 en moresc, per exemple, la feble expressió d’un al·lel paramutant pot oscil·lar des de llavors pràcticament incolores a llavors totalment acolorides\nObtingut de «https://ca.wikipedia.org/w/index.php?title=Paramutació&oldid=19199056»